b'\n_START_ARTICLE_\nJo\xc5\xbeef Tom\xc5\xa1e\n_START_SECTION_\n\xc5\xbdivljenje in delo\n_START_PARAGRAPH_\nNa Dunaju je \xc5\xa1tudiral fiziko in matematiko. Po odslu\xc5\xbeenju prostovoljskega leta v artileriji se je \xc5\xa1olal v dveletni kadetnici in leta 1876 postal artilerijski poro\xc4\x8dnik. Leta 1906 je kot polkovnik postal komandant VI. polka divizijskega topni\xc5\xa1tva ter hkrati odlikovan s podelitvijo plemstva, 1913 pa je bil upokojen kot generalmajor, pred izbruhom 1. svetovne vojne pa reaktiviran in povi\xc5\xa1an v podmar\xc5\xa1ala (feldmar\xc5\xa1alporo\xc4\x8dnika), Do konca vojne je bil predsednik tehni\xc5\xa1kega vojnega komiteja na Dunaju, bil je tudi profesor v voja\xc5\xa1kih te\xc4\x8dajih in \xc5\xa1olah. Napisal je ve\xc4\x8d skript iz balistike. Je tudi sokonstruktor mo\xc5\xbenarja kalibra 305 mm. Tom\xc5\xa1e je bil vse \xc5\xbeivljenje zaveden Slovenec, njegov dom na Dunaju pa zato\xc4\x8di\xc5\xa1\xc4\x8de revnih slovenskih visoko\xc5\xa1olcev, katerim je tudi gmotno pomagal.'